《有感》
元代·方回

玩透羲爻未画前，今时天即古时天。
回空其庶亦其庶，轲死不传焉不传。
积愤淫伤诗未削，暗筹微婉史谁编。
继周百世民彝在，岂为兴亡有变迁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。